Attwiɣi amsislan yezmer ad yerzu taɣara d wadeg n ususru,ameskel amsislan yettili s udras neɣ s tmerna n tergalin ɣer uẓar neɣ s umyutti n tergalin . Asedres n umḍan n tergalin yettnalen iẓuran ibedd ɣef ifurkan-a:amezwaru d tamsertit ; nufa-d ddeqs n wawalen ama di tentaliyin n wammud neɣ deg userwes gar tentaliyin niḍen Md : tiskert→ ticcert , wis sin azgenaɣri [w] yettuɣal d [u] ma d [y] d [i] , Md aseɣwen → asɣun, yiwen → igen , wis kraḍ d ajlay n tergalin yella s umata akk di tentaliyin n tmaziɣt . Deg wayen yeɛnan abeddel n tergalin n uẓar ahat amur ameqqran n wawalen n wammud ttbeddilen adeg n ususru : [l] → [r] neɣ d [ǧ] , [g]→[j] neɣd [y] , [k] → [y]neɣ d [c] , [ɣ]→[x]: ... , Nufa-d imedyaten deg umyutti n tergalin am : ifker → ikfer , nefka-d kra n yimedyaten yeɛnan tiggeɣt d tzenzeɣt , nufa-d anculwiɣan di snat n tentaliyin .